# Maria Klawe

Maria Margaret Klawe (Toronto, 1951) és una enginyeria informàtica i la cinquena presidenta de la Universitat de Harvey Mudd (des del juliol de 2006). Va ser anteriorment degana de l'Escola d'Enginyeria i Ciències Aplicades a la Universitat de Princeton.
Klawe va néixer a Toronto (Ontario), però va viure a Escòcia des dels 4 fins als 12 anys, quan llavors, es va traslladar amb la seva família de nou a Edmonton (Alberta, Canadà). Klawe va estudiar a la Universitat d'Alberta i després un bachelor of Science el 1973. Es va llicenciar a Alberta i va finalitzar el doctorat en matemàtiques en 1977. Va treballar com a auxiliar de professora a la facultat de matemàtiques de la Universitat d'Oakland el 1977 durant un any. Després va començar un segon doctorat d'enginyeria informàtica a la Universitat de Toronto, però li oferiren una plaça a la facultat abans de completar-lo. Va treballar durant vuit anys en la indústria; primer com a investigadora a la Almaden Research Center d'IBM a San Jose (Califòrnia) i després com a directora del Grup de Matemàtica Discreta i del Departament d'Informàtica aplicada. Posteriorment, es va traslladar amb el seu marit Nick Pippenger a la University of British Columbia i va treballar-hi com a cap del Departament d'Informàtica des de 1988 fins a 1995, com a delegada d'estudiants i del servei acadèmic des de 1995 fins a 1998 i finalment, com a degana de Science des de 1998 fins a 2002. Aleshores, es va traslladar a Princeton i va esdevenir la primera directora dona de la Universitat de Harvey Mudd. Més endavant, el 2009, es va unir a la junta directiva de l'empresa Microsoft.
Alguns dels seus principals articles estan relacionats amb algoritmes per resoldre problemes d'optimització geomètrica, d'elecció distribuïda i el problema del guarda del museu, com també estudis sobre els efectes de gènere en els videojocs. Va fundar l'Aphasia Project, una col·laboració entre l'UBC i Princeton per estudiar l'afàsia i per desenvolupar ajuts cognitius per a persones que pateixen aquesta afectació.

## Referències

* ↑ «Maria Klawe Named Fifth President of Harvey Mudd College». HMC Spotlight. Harvey Mudd College, 17-01-2006. Arxivat de l'original el 29 de juny 2007. [Consulta: 29 març 2013].
* 1 2 3 Semuels, Alana «Microsoft did the math, chose her». Los Angeles Times, 15-03-2009, p. B2.
* ↑ Maria Klawe al Mathematics Genealogy Project.
* ↑ Ezarik, Melissa. «Diamond in the Mudd: the many facets of Maria Klawe, Harvey Mudd College's new leader». The Free Library, 01-07-2006. [Consulta: 23 febrer 2015].
* ↑ Flynn, John «Bits and Beauty». Metro Silicon Valley, 18-02-2015, p. 31.
* ↑ Fried, Ina. «Microsoft adds new board member». CNET, 09-03-2009. Arxivat de l'original el 3 de desembre 2013. [Consulta: 29 març 2013].
* ↑ Aggarwal, Alok; Klawe, Maria M.; Moran, Shlomo; Shor, Peter «Geometric applications of a matrix-searching algorithm». Algorithmica, 2, 1–4, 1987, p. 195–208. DOI: 10.1007/BF01840359.
* ↑ Dolev, Danny; Klawe, Maria; Rodeh, Michael «An O(n log n) unidirectional distributed algorithm for extrema finding in a circle». Journal of Algorithms, 3, 1982, p. 245–260. DOI: 10.1016/0196-6774(82)90023-2.
* ↑ Kahn, J.; Klawe, M.; Kleitman, D. «Traditional galleries require fewer watchmen». SIAM Journal on Algebraic and Discrete Methods, 4, 2, 1983, p. 194–206. DOI: 10.1137/0604020.
* ↑ Inkpen, Kori; Upitis, Rena; Klawe, Maria; Lawry, Joan «"We Have Never-Forgetful Flowers In Our Garden:" Girls' Responses To Electronic Games». Journal of Computers in Mathematics and Science Teaching, 13, 4, 1994, p. 383–403.
* ↑ Inkpen, K.; Booth, K. S.; Klawe, M.; Upitis, R. «Playing together beats playing apart, especially for girls». Proceedings of CSCL, 1995.
* ↑ The Aphasia project Arxivat 2007-02-19 a Wayback Machine. web site.
* ↑ Cook, Michelle «UBC Project Makes Life Easier for Those Suffering Aphasia». UBC Reports, 50, 2, 05-02-2004.